CELEX: 32010D0302
Language: lt
Date: 1273449600000
Title: 2010/302/: 2010 m. gegužės 10 d. Tarybos sprendimas dėl Europos bendrijos ir Tarptautinės civilinės aviacijos organizacijos Bendradarbiavimo memorandumo dėl saugumo auditų ir (arba) patikrinimų bei susijusių klausimų sudarymo

28.5.2010   
            
            
               LT
            
            
               Europos Sąjungos oficialusis leidinys
            
            
               L 129/68
            
         TARYBOS SPRENDIMAS
   2010 m. gegužės 10 d.
   dėl Europos bendrijos ir Tarptautinės civilinės aviacijos organizacijos Bendradarbiavimo memorandumo dėl saugumo auditų ir (arba) patikrinimų bei susijusių klausimų sudarymo
   (2010/302/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 6 dalies a punktu ir 8 dalies pirma pastraipa,
   atsižvelgdama į Komisijos pasiūlymą,
   atsižvelgdama į Europos Parlamento pritarimą,
   kadangi:
   
               (1)
            
            
               2007 m. lapkričio 30 d. Taryba įgaliojo Komisiją pradėti derybas dėl Europos bendrijos ir Tarptautinės civilinės aviacijos organizacijos (toliau – ICAO) susitarimo dėl aviacijos saugumo auditų ir (arba) patikrinimų bei susijusių klausimų.
            
         
               (2)
            
            
               Sąjungos vardu Komisija susitarė su ICAO dėl Bendradarbiavimo memorandumo dėl saugumo auditų ir (arba) patikrinimų bei susijusių klausimų (toliau – Bendradarbiavimo memorandumas), laikydamasi Tarybos sprendimo, įgaliojančio Komisiją pradėti derybas, I priede išdėstytų nurodymų ir II priede nustatytos ad hoc procedūros.
            
         
               (3)
            
            
               Bendradarbiavimo memorandumas Bendrijos vardu buvo pasirašytas 2008 m. rugsėjo 17 d. su sąlyga, kad jis gali būti sudarytas vėliau, laikantis 2008 m. liepos 24 d. Tarybos sprendimo 2009/97/EB dėl Tarptautinės civilinės aviacijos organizacijos ir Europos bendrijos bendradarbiavimo memorandumo dėl saugumo auditų ir (arba) patikrinimų bei susijusių klausimų pasirašymo ir laikino taikymo (1).
            
         
               (4)
            
            
               2009 m. gruodžio 1 d. įsigaliojus Lisabonos sutarčiai, Europos Sąjunga turėtų pranešti ICAO apie tai, kad Europos Sąjunga pakeitė Europos bendriją ir perėmė visas Europos bendrijos teises bei pareigas.
            
         
               (5)
            
            
               Bendradarbiavimo memorandumas turėtų būti patvirtintas.
            
         
               (6)
            
            
               Bendradarbiavimo memorandumo 6 dalies 3 punkte numatyta, kad Bendradarbiavimo memorandumas įsigalioja antro mėnesio pirmą dieną po to, kai gaunamas antrasis iš dviejų pranešimų, kuriais Šalys informuoja viena kitą apie jų atitinkamų vidaus procedūrų užbaigimą. Todėl Tarybos pirmininkas turėtų būti įgaliotas pateikti reikiamą pranešimą Sąjungos vardu,
            
         PRIĖMĖ ŠĮ SPRENDIMĄ:
   1 straipsnis
   1.   Europos bendrijos ir Tarptautinės civilinės aviacijos organizacijos Bendradarbiavimo memorandumas dėl saugumo auditų ir (arba) patikrinimų bei susijusių klausimų patvirtinamas Sąjungos vardu.
   2.   Bendradarbiavimo memorandumo tekstas pridedamas prie šio sprendimo (2).
   2 straipsnis
   Tarybos pirmininkas įgaliojamas paskirti asmenį, įgaliotą pateikti Bendradarbiavimo memorandumo 6 dalies 3 punkte numatytą pranešimą ir padaryti šį pareiškimą:
   
      „2009 m. gruodžio 1 d. įsigaliojus Lisabonos sutarčiai, Europos Sąjunga pakeitė Europos bendriją ir nuo tos datos naudojasi visomis Europos bendrijos teisėmis bei prisiima visus Europos bendrijos įsipareigojimus. Todėl nuorodos į „Europos bendriją“ Bendradarbiavimo memorandumo tekste atitinkamais atvejais turi būti laikomos nuorodomis į „Europos Sąjungą“.“
   
   
      Priimta Briuselyje 2010 m. gegužės 10 d.
      
         
            Tarybos vardu
         
         
            Pirmininkė
         
         Á. GONZÁLEZ-SINDE REIG
      
   
   
      (1)  OL L 36, 2009 2 5, p. 18.
   
      (2)  OL L 36, 2009 2 5, p. 19.